CELEX: 62012TN0283
Language: hu
Date: 2012-06-22 00:00:00
Title: T-283/12. sz. ügy: 2012. június 22-én benyújtott kereset — FIS'D kontra Bizottság

11.8.2012   
            
            
               HU
            
            
               Az Európai Unió Hivatalos Lapja
            
            
               C 243/32
            
         2012. június 22-én benyújtott kereset — FIS'D kontra Bizottság
   (T-283/12. sz. ügy)
   2012/C 243/57
   Az eljárás nyelve: olasz
   
      Felek
   
   
      Felperes: FIS'D Formazione integrata superiore del design (Catanzaro, Olaszország) (képviselők: S. Baratti és A. Sodano ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a megtámadott határozatot;
            
         
               —
            
            
               adjon helyt a pervezető intézkedések és/vagy bizonyításfelvétel iránt benyújtott kérelmeknek;
            
         
               —
            
            
               kötelezze a Bizottságot a költségek viselésére.
            
         
      Jogalapok és fontosabb érvek
   
   A jelen kereset az Európai Bizottság 2012. április 12-i Ref. Ares(2012)446225 határozata ellen irányul, amely elutasította a felperes által a 2012. december 19-i 58/2003/EK tanácsi rendelet 22. cikke értelmében az Oktatási, Audiovizuális és Kulturális Végrehajtó Ügynökség 2011. január 3-i„Termination of the Framework Partnership Agreement 2011-0181”, „Erasmus Mundus Masters Course in City Regeneration” határozatával szemben kezdeményezett közigazgatási jogorvoslatot, amely határozat elrendelte az Erasmus Mundus 2009-2013. program keretében létrehozott 2011-0181 partnerségi keretmegállapodás idő előtti megszüntetését.
   Keresete alátámasztása érdekében a felperes három jogalapra hivatkozik.
   
               1.
            
            
               Az első, nyilvánvaló értékelési hiba és az indokolási kötelezettség megsértése formájában elkövetett jogsértésre alapított jogalap
               
                           —
                        
                        
                           A felperes szerint a Bizottság elmulasztotta annak megállapítását, hogy az Oktatási, Audiovizuális és Kulturális Végrehajtó Ügynökség a reCity Erasmus Mundus Master Course projektnek a Reggio Calabria-i Universítà degli Studi „Mediterranea” által 2011. december 21-én az eredetitől eltérő konzorcium nevében benyújtott módosítása értékelése során nyilvánvalóan megsértette a Framework Partnership Agreement mellékletét képező Specific Grant Agreement elválaszthatatlan részét alkotó Administrative and Financial handbook II.A.1. és II.B.1. szakaszát, valamint a Framework partnership Agreement II.12.3. cikkét.
                        
                     
         
               2.
            
            
               A második, nyilvánvaló értékelési hiba formájában elkövetett jogsértésre alapított jogalap
               
                           —
                        
                        
                           E tekintetben a felperes azt állítja, hogy a Bizottság elmulasztotta annak megállapítását, hogy az Oktatási, Audiovizuális és Kulturális Végrehajtó Ügynökség határozata, lehetővé téve a Specific Grant Agreement kiterjesztését a Reggio Calabria-i Universítà degli Studi „Mediterranea” által 2011. december 21-én benyújtott, az eredetitől eltérő konzorciumi taggal megvalósítandó új projekt alapján folyamatban lévő mesterképzés támogatására, megsértette a Framework Partnership Agreement I.3. és II.12.3. cikkét, hatáskörrel való visszaélést valósított meg, ezen kívül elferdítette a tényeket és a tényállást, illogikus, ellentmondásos és sérti az indokolási kötelezettséget.
                        
                     
         
               3.
            
            
               A harmadik, nyilvánvaló értékelési hiba és az indokolási kötelezettség megsértése formájában elkövetett jogsértésre alapított jogalap
               
                           —
                        
                        
                           E tekintetben a felperes azt állítja, hogy a Bizottság elmulasztotta annak megállapítását, hogy az Oktatási, Audiovizuális és Kulturális Végrehajtó Ügynökség a Framework Partnership Agreement megszüntetésénelk elrendelésével, valamint a Specific Grant Agreementnek a pályázatban résztvevőtől összetételében és tartalmában eltérő projektre történő kiterjesztésével megsértette és tévesen alkalmazta a Framework Partnership Agreement I. mellékletét, visszaélt hatáskörével, ezen kívül elferdítette a tényeket és a tényállást, határozata illogikus és sérti a gondos közigazgatás általános elvét, valamint a jóhiszeműség, az átláthatóság, a pártatlanság és az arányosság alapelvét, valamint a bizalomvédelem elvét.